Decline & Fall

Decline & Fall é un EP da banda inglesa de metal industrial Godflesh, publicado o 2 de xuño de 2014 a través do selo Avalanche Recordings, propiedade do líder do grupo Justin Broadrick. O EP é o segundo lanzamento de Godflesh dende Hymns (2001), tras o sinxelo de 2013 "F.O.D. (Fuck of Death)". Precedeu ao sétimo álbum de estudio do grupo, A World Lit Only by Fire (2014), que foi gravado nas mesmas sesións que o EP.

O tema "Ringer" foi lanzado en streaming en maio de 2014 a través da conta de SoundCloud da banda.

 Antecedentes e composición 
Cando comezou a mestura do álbum de regreso de Godflesh, A World Lit Only by Fire, Broadrick descubriu que había máis material do que quería incluír nun único lanzamento. Para manter o álbum por debaixo da hora de duración, cortou as pistas periféricas máis "coloridas" e "dinámicas" e combinounas para crear Decline & Fall. Nunha entrevista de 2014 coa publicación francesa La Grosse Radio, Broadrick falou sobre o valor do formato EP, explicando que permite máis experimentación porque o público en xeral non o considera tan importante como o lanzamento dun álbum de estudio.

En Decline & Fall e no seu seguinte álbum a banda usa moito unha guitarra de oito cordas. A guitarra, un modelo signature, foi proporcionada a Broadrick pola marca de guitarras Blakhart. Sobre o uso deste instrumento, Broadrick afirmou:Levo uns anos tocando unha guitarra de oito cordas, sendo o primeiro lanzamento con ela o EP de Jesu Christmas en 2010. Todo o novo de Godflesh, tanto o EP como o novo LP, foi escrito e gravado con oito cordas, principalmente debido á capacidade de afinar aínda máis baixo xunto coa capacidade de conseguir acordes e riffs disonantes máis complexos. No último LP de Jesu Everyday I Get Closer to the Light from Which I Came, "The Great Leveller" está cunha guitarra de oito cordas.Musicalmente, Decline & Fall é un lanzamento de metal industrial pesado cun traballo de guitarra extremadamente distorsionado, baixo e repetitivo superposto a un baixo igualmente distorsionado de B. C. Green e os ritmos característicos da caixa de ritmos de Godflesh. O EP supuxo un retorno á percusión mecánica do grupo despois de Hymns de 2001, que contou coa batería en directo de Ted Parsons. Decline & Fall é intencionalmente disonante e áspero; Zoe Camp de Pitchfork escribiu que a produción do EP podería escoitarse como unha resposta á depuración da música industrial, dicindo que "Godflesh permanece ferozmente leal ao lo-fi, tratando as cancións como exercicios cáusticos de sobreestimulación".

 Recepción da crítica 
Decline and Fall recibiu críticas positivas. Zoe Camp de Pitchfork deu unha crítica positiva ao EP, escribindo, "Vangardista e aínda estrañamente accesible, con mentalidade industrial pero global, Decline & Fall confirma que unha ausencia de máis dunha década non manchou nin o espírito industrial de Godflesh nin a súa devoción pola experimentación". Gregory Heany de AllMusic describiu o EP como "metal industrial fangoso e cuberto de cotra que parece un avance prometedor para o seu primeiro álbum posterior á ruptura, A World Lit Only by Fire". Maya Kalev de Resident Advisor escribiu, "Aínda cando parece que Godflesh está a repetir o mesmo, o efecto nunca deixa de ser emocionante".

 Listaxe de cancións 
Todos os temas compostos por Justin Broadrick e G. C. Green.

 Notas 

Categoría:EPs de Godflesh
Categoría:EPs musicais de 2014